|  |  |  |
| --- | --- | --- |
| **POSTUPAK PROVOĐENJA UNUTARNJE PROSUDBE SUSTAVA ZA KVALITETU** | | |
| [natrag u Priručnik](file:///C:\Users\sagaber\Desktop\PRIRUČNIK%20KVALITETE%20UNIPU\Priručnik%20kvalitete%20UNIPU.docx) | |
| Cilj POSTUPKA | Cilj provođenja unutarnje prosudbe SOUK-a je utvrđivanje stupnja njegove razvijenosti s obzirom na Standarde i smjernice za osiguravanje kvalitete na europskom prostoru visokog obrazovanja (ESG). |
| **Opis provedbe postupka** | Prosudbu provodi povjerenstvo kojega imenuje rektor. Članovi povjerenstva za unutarnju prosudbu ne smiju biti članovi tijela SOUK-a. Izvješće mora obuhvatiti područja definirana ESG-om:  1. Politika osiguravanja kvalitete  2. Izrada i odobravanje programa  3. Učenje, poučavanje i vrednovanje usmjereni na studenta  4. Upis i napredovanje studenata, priznavanje i certificiranje  5. Nastavno osoblje  6. Resursi za učenje i podrška studentima  7. Upravljanje informacijama  8. Informiranje javnosti  9. Kontinuirano praćenje i periodička revizija programa  10. Periodičko vanjsko osiguravanje kvalitete  **Postupak provedbe:**   * rektor određuje kada će se prosudba provesti i imenuje povjerenstvo * povjerenstvo određuje koje će dokumente koristiti u prosudbi (Pri prosudbi povjerenstvo može uzeti u obzir planove aktivnosti i izvješća o radu tijela SOUK-a, Analizu učinkovitosti sustava i njegov utjecaj na kvalitetu obrazovanja i sl.) i program prosudbe * nakon proučavanja dokumenata i razgovora s predstavnicima svih skupina dionika, povjerenstvo izrađuje izvješće i upoznaje upravu s donesenim zaključcima i preporukama. Konačan oblik izvješća definiran je obrascem:[**Izvješće o unutarnjoj prosudbi Sustava za kvalitetu.**](I-3OB%20Izvješće%20o%20unutarnoj%20prosudbi.doc) * Na temelju izvješća, UK izrađuje Plan aktivnosti poboljšavanja sustava (u razdoblju naknadnog praćenja)kojeg mora prihvatiti prosudbeno povjerenstvo * nakon proteka jedne godine (razdoblja naknadnoga praćenja), povjerenstvo nalaže UK-u izradu Izvješća o provedenim aktivnostima s obzirom na Plan aktivnosti (mehanizam praćenja i izvješćivanja) i temeljem njega izrađuje Analizu učinkovitosti sustava prema ESG-u i njegov utjecaj na kvalitetu obrazovanja. Ta je ocjena ponovni input za planiranje aktivnosti do sljedećeg postupka. |
| Dinamika provedbe postupka | Postupak se provodi najmanje jednom u tri godine. |
| **Za postupak odgovoran** | Rektor Sveučilišta, predsjednik prosudbenog povjerenstva |
| **Javnost rezultata postupka** | Uvid u rezultate postupka imaju svi unutrašnji i vanjski dionici Sveučilišta. Svi se dokumenti objavljuju na mrežnim stranicama SOUK-a. |